Xavier Durringer
Xavier Durringer, f. 1963, fransk dramatiker og instruktør. Siden 1989 har han ledet teaterkompagniet La Lézarde, som han skriver stykker og iscenesætter forestillinger for. Durringers moderne tragedier opføres ofte i forladte fabrikshaller i Paris’ forstæder og handler om personer, der ikke kan finde sig til rette i livet, fx Une envie de tuer … Sur le bout de la langue 1991 (A Desire to Kill on the Tip of the Tongue Royal Court 1999). Durringer arbejder også som filminstruktør og manuskriptforfatter.

Dramatiske værker: 
22.34 1989; Bal-Trap 1989; La Qiulle 1993; Polaroïd 1995; Surfeurs 1998; La Promise 2001.

Bibliografi: Bradby, D ‘New French Plays’ i Frontline Drama 6, 2000.